Tänase, 4. juuli seisuga on Tartu Ülikooli õppima asumiseks kõigi õppeastmete peale kokku esitatud 8536 avaldust, neist bakalaureuseastmesse 6822, magistriastmesse  1254 ning doktoriõppesse 460. Populaarsemad erialad on õigusteadus (õppetööga Tartus 421 avaldust, õppetööga Tallinnas 301), arstiteadus (324), majandusteadus (320), inglise keel ja kirjandus (266) ning füsioteraapia (259 avaldust). Arvutiteadus on populaarne ka Eesti päritolu tudengikandidaatide hulgas: seda soovib matemaatika-informaatikateaduskonnas ning loodus- ja tehnoloogiateaduskonnas kokku õppima asuda 359 inimest.